Hiina edelaosas leiti senitundmatu väikeste inimahvide (hoolock gibbon) suguseltsi kuuluv grupp isendeid, kelle teadlased on ristinud kummardusena „Star Warsi“ filmiseeriale skywalker’iks.
Primaatide hiinakeelne nimi tähendab otsetõlkes „pilvede peal liikujat“. BBC sõnul oli loomi nähtud juba mõnda aega, kuid alles nüüd tegid zooloogid ametliku avalduse väljaandes American Journal of Primatology, kinnitades seega fakti, et tegemist oli seni registreerimata ahvitõuga. Hoolock gibbon’i sorti ahve leidub lisaks Hiinale ka Bangladeshis, Indias ja Myanmaris – nende elu möödub suuremas osas nähtamatult kõrgetes puulatvades. Liik on väljasuremisohus ja vajab kaitset.